Document ID: 31983D0281

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Μαΐου 1983
περί της εφαρμογής της μεταρρύθμισης των γεωργικών διαρθρώσεων στο Βέλγιο σύμφωνα με την οδηγία 72/160/ΕΟΚ του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(83/281/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την πτώση της γεωργικής δραστηριότητας και διαθέσεως της χρησιμοποιούμενης γεωργικής εκτάσεως για τον σκοπό βελτιώσεως των διαρθρώσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 9 παράγραφος 3,
Εκτιμώντας:
ότι η βελγική κυβέρνηση ανακοίνωσε, στις 22 Μαρτίου 1983, σύμφωνα με το άρθρο 8 παράγραφος 4 της οδηγίας 72/160/ΕΟΚ, το βασιλικό διάταγμα της 10ης Φεβρουαρίου 1983 περί τροποποιήσεως του βασιλικού διατάγματος της 21ης Οκτωβρίου 1980 περί ορισμένων μέτρων εκτελέσεως του νόμου της 3ης Μαΐου 1971 περί της εξυγιάνσεως της γεωργίας και της φυτοκομίας·
ότι, σύμφωνα με το άρθρο 9 παράγραφος 3 της οδηγίας 75/160/ΕΟΚ, η Επιτροπή αποφασίζει εάν, λαμβανομένου υπόψη του ανωτέρω βασιλικού διατάγματος της 10ης Φεβρουαρίου 1983, οι διατάξεις που εφαρμόζονται επί του παρόντος στο Βέλγιο, οι οποίες αφορούν την εφαρμογή της οδηγίας 72/160/ΕΟΚ, εξακολουθούν να πληρούν τους όρους χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 6 της οδηγίας 72/160/ΕΟΚ·
ότι οι τροποποιήσεις που προβλέπονται από το εν λόγω βασιλικό διάταγμα της 10ης Φεβρουαρίου 1983 όσον αφορά το παρόν καθεστώς παύσεως της εκμεταλλεύσεως, ανταποκρίνονται στους όρους και στον στόχο της οδηγίας 72/160/ΕΟΚ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) επί των χρηματοδοτικών θεμάτων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που εφαρμόζονται επί του παρόντος στο Βέλγιο, οι οποίες αφορούν την εφαρμογή της οδηγίας 72/160/ΕΟΚ, εξακολουθούν να πληρούν, λαμβανομένων υπόψη των τροποποιήσεων που προβλέπονται από το βασιλικό διάταγμα της 10ης Φεβρουαρίου 1983, τους όρους που απαιτούνται για την χρηματοδοτική συμμετοχή της Κοινότητας στην κοινή δράση που αναφέρεται στο άρθρο 6 της οδηγίας 75/160/ΕΟΚ.
Άρθρο 2
Η παρούσα απόφαση απευθύνεται στο Βασίλειο του Βελγίου.
Έγινε στις Βρυξέλλες, στις 25 Μαΐου 1983.

Labels: 18
15
19
6